# Alexandre I Balas

### De Viquipèdia

Moneda de plata d'Alexandre Balas. La inscripció grega diu ΒΑΣΙΛΕΩΣ ΑΛΕΧΑΝΔΡΟΥ ("rei Alexandre"). La data ΓΞΡ és l'any 163 de l'era selèucida que correspon entre el 150 i 149 aC.

Alexandre Balas (traduït com "el tro", "el llamp" o "el senyor") fou rei selèucida del 150 aC al 146 aC.

Encara que es feia passar per fill d'Antíoc IV Epifanes, es creu que era un aventurer nascut a Esmirna d’origen humil. Fou trobat per Heraclides, antic primer ministre i germà del rei de Babilònia Timarc, que era part d’una aliança contra el rei Demetri I Soter encapçalada per Pèrgam, Egipte i Roma. El Senat romà el va reconèixer com a legítim rei al 154 aC i va esclatar la guerra civil. El 150 aC es va produir a Antioquia una revolta al seu favor i Demetri I va morir a la lluita; Alexandre fou proclamat rei i es va casar amb Cleòpatra Thea, filla de Ptolomeu VI Filomètor, sota influencia del qual va governar.

El 147 aC Demetri II Nicàtor, fill de Demetri I Soter, es va revoltar; el seu lloctinent Apol·loni va desembarcar amb alguns partidaris a Fenícia i va atreure partidaris a la causa del seu senyor tant a Fenícia com a Palestina. Jonates Afo, aliat a Alexandre, el va atacar a Jaffa i Apol·loni va fugir cap a Jamnia i desprès mes al sud perseguit per Jonates que el va derrotar altra cop a Ashod; després Jonates va entrar a Ascaló sense lluita. Mentre Demetri havia desembarcat amb mercenaris cretencs a la costa prop d'Antioquia. Ptolomeu VI d'Egipte, amb el pretext d’ajudar a Alexandre, va envair Celesíria que de fet va annexionar. Això va fer que patís un atemptat a mans d'Amoni, un dels favorits d'Alexandre, i llavors Ptolomeu va capgirar la seva aliança i va donar suport a Demetri, que va guanyar una batalla decisiva prop d'Antioquia (La batalla del Orontes 146 aC) i va entrar a la ciutat i fou coronat rei, i es va casar amb la filla del egipci, Cleòpatra Thea, que va abandonar a Alexandre per ordre del seu pare.

Alexandre es va escapar al territori dels Nabateus, el rei dels quals el va fer matar i en va enviar el cap a Ptolomeu VI Filomètor, que va morir poc després a causa de les ferides rebudes a la batalla del Orontes i els egipcis van evacuar la Celesíria.

Precedit per: Demetri I Soter | Imperi Selèucida | Succeït per: Demetri II Nicàtor

Obtingut de "http://ca.wikipedia.org../../../a/l/e/Alexandre_I_Balas_9e8a.html"

Categoria: Reis Selèucides

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- Français
- עברית
- Nederlands
- Norsk (bokmål)
- Polski